alexandrainst/scandi-wiki huggingface dataset:
Milwaukee

Milwaukee er ein by i delstaten Wisconsin i USA. Med sine 594 833 ibuarar er byen den mest folkerike i delstaten. Byen er administrasjonssenter for Milwaukee County. Byen ligg søraust i delstaten ved Michigansjøen, 130 km nord for Chicago.

Soge 
Området var opphavleg folkesett av urfolka fox, mascouten, potawatomi og winnebago. Bynamnet «Milwaukee» er ei forvansking ab det indianske «Millioke» som tyder 'godt land'. Franske misjonærar og handelsmenn var innom området på 1600- og 1700-talet. I 1818 flytta handelsmannen og politikaren Solomon Juneau inn i området, og i 1833 grunnla han ein by på austsida av Milwaukee-elva. Den byen vart slått saman med Kilbourntown i vest og Walker's Point i sør og danna då Milwaukee.

Mange tyske og nederlandske emigrantar slo seg ned i Milwaukee og deira kulturarv pregar byen også i vår tid.

I løpet av 1800-talet og første halvdelen av 1900-åra voks folketalet mykje, med innflytting av innvandrarar frå Sentral-Europa og svarte frå sørstatane. På 1950-talet budde om lag 750 000 menneske i byen. Tap av industriarbeidsplassar og utflytting til forstadene har gjort at folketalet i sjølv byen er redusert til under &00 000.

Klima 
Vêrlaget i Milwaukee er sterkt påverka av det innlandsklimaet som råder i heile Midt-Vesten. I den kaldaste månaden januar er middeltemperaturen -3 grader Celsius, trass i at byen ligg på same breiddegrada  som det nordlege Hellas og Tyrkia. I juli er middeltemperaturen 28 grader Celsius.

Næring 
Den mest kjende industriverksemda i Milwaukee er bryggerigiganten Miller Brewing Company, men firmaet sysselset mindre enn ein prosent av arbeidsstokken. Totalt sett står industri for 22% av sysselsettinga, godt over det nasjonale gjennomsnittet i USA.

Media 
Milwaukee Journal Sentinel er einaste dagsavisa i byen og største avisa i Wisconsin. Ho kjem ut sju dagar i veka. Dessutan kjem vekemagasinet Shepherd Express ut.

Sport 
I dei store nord-amerikanske sportsligaene deltar Milwaukee Brewers i Baseball. Milwaukee Bucks i basketball og Milwaukee Admirals i ishockey.

Folk frå Milwaukee
Elizabeth Jordan (1865–1947), journalist, skribent, redaktør og aktivist
Gene Wilder (1933–2016), skodespelar
Al Jarreau (1940–2017), jazzmusikar
Colin Kaepernick (f. 1987), aktivist og utøvar av amerikansk fotball

Kjelder 

 Denne artikkelen bygger på «Milwaukee» frå ,  den 19. juli 2012.  
 Denne artikkelen bygger på «Milwaukee» frå ,  den 19. juli 2012.  

Byar i Wisconsin
Milwaukee County

Milwaukee County er eit fylke i den USA-amerikanske delstaten Wisconsin. Fylket har eit areal på 3 081 km², der heile 2 456 km² er vatn. I 2010 hadde Milwaukee County 947 735 innbyggarar. Administrasjonssenteret for fylket ligg i byen Milwaukee som også er største byen i fylket, såvel som i delstaten Wisconsin. 

Milwaukee County ligg aust i delstaten ved Michigansjøen og grensar mot Ozaukee County i nord, Racine County i sør, Waukesha County i vest og mot Washington County i nordvest.

Fylket har namn etter det ojibwe-indianske ordet mino-aki som tyder «godt land».

Kjelder
Denne artikkelen bygger på «Milwaukee County» frå ,  den 19. juli 2012.  
 

County i Wisconsin
Øyvind Leonhardsen

Øyvind Leonhardsen () er ein norsk, tidlegare fotballspelar frå Kristiansund. Han vart seriemeister med Rosenborg i 1992, 1993 og 1994, samt cupmeister i 1992. Leonhardsen spela i alle år på midtbana, og var kjend som ein spelar med stor løpskapasitet.

Han spela på fotballklubbane Clausenengen (1987-88), Molde (1989-91), Rosenborg (1992-94), Wimbledon (1994-97), Liverpool (1997-99, Tottenham (1999-2002), Aston Villa (2002-03), Lyn Oslo (2004-05) og Strømsgodset (2006-07).

Leonhardsen vart i oktober 1900 teken ut i den fyrste troppen Egil Olsen valde ut som landslagstrenar. Leonhardsen fekk spele kampen mot Kamerun på Bislett, ein kamp som enda med norsk siger 6-1. Fram til 2002 hadde han nærast fast plass Noregs landslag. Han var med Noregs tropp til VM i fotball 1994 og 1998, og til EM i fotball 2000. Til saman spela han 86 landskampar og skåra 19 mål for Noreg.

Leonhardsen vart kåra til 'Årets norske fotballspelar' i 1994.

Han er i 2012 busett i Sandefjord.

Kjelder
Denne artikkelen bygger på «Øyvind Leonhardsen» frå ,  den 19. juli 2012.  
 

Norske landslagsspelarar i fotball
Spelarar i Fotball-VM 1994
Spelarar i Fotball-VM 1998
Folk frå Kristiansund
Molde-spelarar
Rosenborg-spelarar
Wimbledon-spelarar
Liverpool-spelarar
Tottenham-spelarar
Aston Villa-spelarar
Lyn-spelarar
Strømsgodset-spelarar
Kivalliq

Kivalliq (inuktitut ᑭᕙᓪᓕᖅ) er ein administrativ region i territoriet Nunavut i det nordlege Canada. Regionen omfattar ein del av fastlandet vest for Hudsonbukta og øyane Shugliaq og Akpatordjuark. Total flatevidd er 445 109 km². Styresmaktene i regionen held til i Rankin Inlet.

Kjelder

Denne artikkelen bygger på «Kivalliq Region» frå ,  den 19. juli 2012.  

Nunavut
Cocoroco

Cocoroco er ein alkoholhaldig drikk frå Bolivia. Han er laga av sukkerrøyr og destillert til mellom 93 og 96 prosent alkohol. Cocoroco er seld som «potable alcohol», oftast i metallboksar. Ulovleg handel med cocoroco og kokablad finn stad over Altiplano mellom aymaragrupper i Chile og Bolivia. Cocoroco er ulovleg i somme av nabolanda som i Chile, der alle alkoholhaldige drikkar som inneheld meir enn 55 prosent alkohol er forbodne.

Sjå òg
Cachaça, typisk alkoholhaldig drikk frå Brasil
Fernet, typisk alkoholhaldig drikk frå Italia og Argentina
Pisco, typisk alkoholhaldig drikk frå Chile og Peru
Singani, typisk alkoholhaldig drikk frå Bolivia

Referansar

Sukkerrøyr
Brennevin
Liuhepagoden

Liuhepagoden (kinesisk:六和塔, pinyin:Liùhé Tǎ), ordrett Seks harmoniar-pagode, er ein pagode sør i Hangzhou i Zhejiang-provinsen i Kina. Pagoden står ved foten av ein ås, vend mot elva Qiantang. Han vart opphavleg reist i 970, under det nordlege Song-dynastiet (960–1127), øydelagd i 1121, og fullt ut gjenreist i 1165, under det sørlege Song-dynastiet (1127–1279).

Soge
Pagoden vart bygt for herskaren over kongedømmet Wuyue. Namnet Liuhe kjem av dei seks påboda i buddhismen. Det heiter at pagodaen vart bygt for å dempe tidevassbølgjene i Qiantang, samt vere til nytte under navigering på elva. Pagoden vart fullstendig øydelagd under eit slag i året 1121.

Etter dagens pagode vart bygt av tre og murstein under det sørlege Song-dynastiet, vart utvendige takskjegg føydd til under dynastia Ming (1368–1644) og Qing (1644–1911). 

Pagoden er åttekanta i form og ikring 59,89 meter høg. Ein innvendig trappeoppgang buktar seg opp til toppetasjen. Under kvar av dei sju takhimlingane er det smidde og måla figurar som førestiller dyr, blomar, fuglar, og andre vesen. Kvar etasje av pagoden består av fire element; dei utvendige veggane, ein sikksakk-korridor, dei innvendige veggane og eit lite rom. 

I fylgje historikaren Joseph Needham tente pagoden også som eit fyr langs elva Qiantang. Med si store høgde og særmerkte form har Liuhepagoden fungert som fyr frå så å seie den tid det vart bygt. Det hjelpte sjøfarande til å søke ankerplass for båtane sine for natta (skildra i the Hangzhou Fu Zhi).

Notar

Litteratur
Needham, Joseph (1986). Science and Civilization in China: Volume 4, Physics and Physical Technology, Part 3, Civic Engineering and Nautics. Taipei: Caves Books, Ltd.

Bakgrunnsstoff

Seks harmoniar-pagoden

Kjelder
Denne artikkelen bygger på «Liuhe Pagoda» frå ,  den 19. juli 2012.  
 

Zhejiang
Hangzhou
Pagodar
Ekkolokalisering

Ekkolokalisering er orientering gjennom reflektert lyd, mest i form av ultralyd (høgfrekvent lyd). Nokre dyr har utvikla ekkolokasjon til det ekstreme (eit sanseapparat), for betre å kunne orientere seg i mørke og å kunne fange byttedyr dei elles ikkje ville sett. Også menneske brukar ekkolokalisering, men ikkje i same utstrekning. For alle som brukar ekkolokalisering er høyrselen veldig viktig. Ekkolokalisering fungerer nesten heilt som audioelektroniske navigasjonsapparat som ekkolodd og sonar.

Ekkolokalisering hos dyr
Biologiske grupper som tannkvalar og flaggermus er døme på pattedyr som har utvikla eit sanseapparat som brukar ekkolokalisering. Hos tannkvalane sit ekkolokaliseringsorganet som sender ut klikkelydar i pannekulen, som blir kalla ein melon eller kvalmelon og er danna av eit feitt (kalla akustisk fett) som truleg forsterkar lyden. Det kan også tenkast at bardekvalar har utvikla ei primitiv form for ekkolokalisering, men dette er fortsatt berre ein teori som det ikkje er bevis for.

Med hjelp av ekkolokalisering kan tannkvalar og flaggermus nøyaktig bestemme kvar dei er og kvar eit eventuelt bytte oppheld seg. Dei kan såleis lett orientere seg i stummande mørke. Ekkolokalisering kan forklarast ved at dyret sender ut ein serie med lydbølgjer, som blir reflekterte tilbake når dei treffer noko, til dømes ein fisk. Dei reflekterte lydbølgjene blir så omdanna til eit bilete av det dei treffer i hjernen til dyret. Biletet gjev kunnskap om både avstand, størrelse og eventuell rørsle.

Kjelder
 Denne artikkelen er omsatt frå bokmål wikipedia: Ekkolokalisering, henta den 19.juli 2012.

Sansar
Tannkvalar
Flaggermus
Mary GrandPré

Mary GrandPré () er ein amerikansk illustratør og forfattar, best kjend for å stå bak framside- og kapittel-illustrasjonane i den amerikanske utgåva av Harry Potter-bøkene, som er utgjevne av Scholastic. Kunstverka til GrandPré, som er laga med måling og pastell, har sidan 2007 fått plass i meir enn tjue bøker. Dei er også med i utstillingar og tidsskrifter som The New Yorker, Atlantic Monthly og The Wall Street Journal.

Kjelder
 Engelsk wikipedia: Mary GrandPré
USA-amerikanske forfattarar
Elvis Costello

Elvis Costello, fødd Declan Patrick MacManus () er ein britisk musikar frå London. Mellom hans mest kjende låtar er Watching the Detectives (1977), Radio Radio (1978) og Oliver's Army (1979).

Costello gav ut si fyrste plate i 1977. På dei fyrste platene var Costello påverka av punk og new wave, men musikken var meir forfina og forseggjort enn den reine punken. Sidan har han presentert seg i ei rad med sjangrar, mellom anna i blues og country. Han har samarbeidd med komponistar som Burt Bacharach og særleg Paul McCartney, gitt ut album saman med ei rekke kjende musikarar og produsert plater for mellom andre The Specials og The Pogues. 

Costello var ei av drivkreftene for Rock Against Racism og gav ut fleire plater der han ytra skarp kritikk mot Margaret Thatcher og regjeringa ho leia, spesielt om Falklandskrigen. 

Sidan desember 2003 har han vore gift med jazzmusikaren Diana Krall. Paret har to tvillinggutar saman.

Diskografi
Elvis Costello
My Aim Is True (1977)
Spike (1989)
Mighty Like a Rose (1991)
Brutal Youth (1994)
Kojak Variety (1995)
North (2003)
Il Sogno (2004)
My Flame Burns Blue (2006)

Elvis Costello and the Attractions
This Year's Model (1978)
Live at the El Mocambo (1978)
Armed Forces (1979)
Get Happy!! (1980)
Trust (1981)
Almost Blue (1981)
Imperial Bedroom (1982)
Punch the Clock (1983)
Goodbye Cruel World (1984)
Blood and Chocolate (1986)
All This Useless Beauty, (1996)

Elvis Costello and The Confederates and The Attractions
King of America (1986)

Elvis Costello med Richard Harvey
G.B.H. (1991)Jake's Progesss (1995)

Elvis Costello and the Brodsky Quartet
The Juliet Letters (1993)

Elvis Costello med Bill Frisell
Deep Dead Blue (1995)
The Sweetest Punch (1998)

Elvis Costello med Steve Nieve
Costello & Nieve (1996)

Elvis Costello med John HarleTerror & Magnificence (1997)

Elvis Costello med Burt BacharachPainted from Memory (1998)

Elvis Costello med Anne-Sofie von OtterFor the Stars (2001)

Elvis Costello and the Imposters
When I was Cruel (2002)
Cruel Smile (2002)
The Delivery Man (2004)Elvis Costello med Marian McPartland'''Piano Jazz (2005)

Elvis Costello med Allen Toussaint
The River in Reverse (2006)

Sjå òg
Kategorien Elvis Costello-songar

Kjelder

Denne artikkelen bygger på «Elvis Costello» frå ,  den 20. juli 2012.  
Denne artikkelen bygger på «Elvis Costello» frå ,  den 20. juli 2012.

Bakgrunnsstoff
allmusic.com - detaljert diskografi

Britiske komponistar
Britiske låtskrivarar
Britiske musikarar
Grammy-vinnarar
Barne-TV

Barne-TV er fjernsynsprogram retta mot born som kan vera underhaldande og/eller opplysande. Slike program kan ha barn eller vaksne som programleiarar eller skodespelarar. Dokker, dyr og animasjon er også vanlege i denne typen program.

Programtittelen Barne-TV vart brukt fyrste gongen på NRK i 1970. Trass i at førskuleborn var målgruppa, har omgrepet ofte blitt brukt i ei noko utvida form som også omfattar program for eldre born.

Historie

Barne-TV er nesten like gammalt som sjølve fjernsynsmediet. Children's Hour på BBC blei først kringkasta i Storbritannia i 1946, og er vanlegvis rekna som det fyrste TV-programmet retta særskild mot barn.
Fjernsyn for barn tok ofte utgangspunkt i liknande program på radio; radiobarnetimen Children's Hour på BBC blei først send i 1922, og skuleradioen BBC School Radio blei fyrst send i 1924. I USA byrja ein senda eventyrseriar på radio tidleg på 1930-talet, som Little Orphan Annie. Desse blei vanlege å senda på ettermiddagen.

Tidlege barne-TV-program i USA var mellom anna Kukla, Fran and Ollie (1947), Howdy Doody og Captain Kangaroo. Mange av dei fyrste western-seriane på fjernsyn var retta mot barn, etter at mange radioprogram for barn ofte gjekk føre seg i western-settingar. Ding Dong School, som blei send frå 1952 til 1965, var eit av dei fyrste forsøka på å laga undervisande fjernsyn for svært små barn. Opphavspersonen og programleiaren Frances Horwich sat framfor kamera og simulerte samtalar med publikum heime der ho demonstrerte grunnleggjande element i dette. Seinare fjernsynsprogram for svært unge barn har mellom anna vore Sesame Street, The Electric Company og Mister Rogers' Neighborhood.

NRK starta TV-sendingar retta mot barn hausten 1960, med Lauritz Johnson («Onkel Lauritz») som ansvarleg. I byrjinga heitte programmet I kosekroken, og blei berre sendt ein gong i veka kl. 18.00. I byrjinga var dei fleste i barne-TV-redaksjonen lærarar, noko som prega programma og gav dei eit pedagogisk preg. I 1969 kom Pompel og Pilt, som var eit opprør mot dei pedagogiske programma. Lekestue som kom i 1967 kombinerte leik og læring. Programtittelen barne-TV blei brukt første gong i 1970.

Døme på barne-TV 

 Flukta frå Dyreskogen
 Gullars
 Sjimpansen Julius
 Linus i svingen
 Pelle Politibil
 Pompel og Pilt

Kjelder 

Denne artikkelen bygger på «Children's television series» frå ,  den 26. september 2020.  
 
Bokmålswikipedia om Barne-TV.
Marianne Faithfull

Marianne Evelyn Gabriel Faithfull () er ein britisk songar, låtskrivar og skodespelar.

Faithfull slo gjennom i 1964 med låten «As Tears Go By», skriven av Mick Jagger, Keith Richards og Andrew Loog Oldham. Ho fylgde opp med tre hittar i 1965; «Summer Nights», «Come and stay with me» og «This Little Bird».

Dei neste åra var ho mykje i rampelyset som kjærast til Mick Jagger. I fleire år nytta ho store dosar av narkotiske stoff, og var sågar heimlaus ei tid.

Faithfull kom tilbake på musikkscena i 1979 med albumet Broken English, hennar musikalske høgdepunkt. I det kritikarroste albumet syng ho om kvinner som trassar tunge lagnader, men opprettheld sjølvrespekten. Musikkstilen i albumet er i slekt med tidleg synthpop, av musikkgrupper som Ultravox og Visage.

Broken English etablerte henne som musikant med ein heilt ny eigenart. Ho har sidan då spela inn musikkalbum og turnert jamt og samt.
  
Faithfull har som skodespelar medverka i fleire filmar, mellom anna i filmen Marie Antoinette frå 2006, der ho spela Maria Teresia.

Diskografi

Album
Broken English (1979)
Dangerous Acquaintances (1981) 
A Child's Adventure (1983)  
Rich Kids Blues (1985, innspela 1971)                   
Strange Weather (1987)
Blazing Away (1990), Live!
A Secret Life (1995)
Kissin' Time (2002)
Before the Poison (2005)
Easy Come Easy Go (2009)
Horses and High Heels  (2011)

Kjelder

Denne artikkelen bygger på «Marianne Faithfull» frå ,  den 20. juli 2012.  

 
Britiske låtskrivarar
Britiske songarar
Britiske skodespelarar
Maurice de Vlaminck

Maurice de Vlaminck () var ein fransk målar, grafikar og forfattar. Som biletkunstnar vert han rekna til fauvistane.

Vlaminck voks opp i Paris, der foreldra var musikarar. Han gjekk inn i militæret, der han møtte André Derain. Derain lærte Vlamick å måle, og dei to vart seinare gode målarvenner. Vlaminck var elles sjølvlært som målar. Han var særleg inspirert av Vincent Van Gogh og seinare Paul Cézanne. 

I 1905 var Vlamick mellom dei såkalla fauves ('ville') som stilte ut på Salon d'automne og på Salon des Indépendants i Paris. Stilen hans var prega av målarkollegaene som sokna til fauvismen. Han beheldt heile sitt lange målarliv sin eigen stil, med ganske tjukk måling og store, sikre strøk. Vlaminck brukte gjerne primærfargar, og kunne eksperimentera med å ta måling rett frå tuba og påføra henne i tjukke lag. Fargane er noko meir avdempa enn hos førebileta. Særleg etter å ha sett ei retrospektiv utstilling av Paul Cézanne sine verk i 1907 vart han påverka av den postimpresjonistiske stilen hans, og tok i bruk meir dempa koloritt med «arkitektonisk fast oppbygd maleri».

Motiva i bileta hans er oftast stilleben og landskap, sjeldnare figurar.

Forfattaren Maurice de Vlaminck skreiv cirka 20 bøker. Han skreiv dikt, fiksjon og memoar, og illustrerte fleire bøker. Ingen av bøkene hans er utgitt på norsk.

Han døydde 82 år gammal i landsbyen Rueil-la-Gadelière.

Kjelder

Denne artikkelen bygger på «Maurice de Vlaminck» frå ,  den 20. juli 2012.

Bakgrunnsstoff
 Maurice de Vlaminck på Artnet

Franske målarar
Franske forfattarar
Møretrygd

Møretrygd Gjensidig Forsikring er eit gjensidig skadeforsikringsselskap med kontor i Ålesund, Volda og Fosnavåg. Selskapet er samansett av ei rekkje mindre selskap som har fusjonert, der dei viktigaste var Assuranseforeningen "Havfiske" (1871), Sunnmøre Båttrygdelag (1890), Herøy Båttrygdelag (1917) og Volda Branntrygdelag (1866).

I 2011 hadde selskapet ei premieinntekt på ca kr 130 millionar og eigenkapital på kr 273 millionar. Tradisjonelt var Møretrygd eit sjøforsikringsselskap (sjøtrygdelag), men dekkjer no alle vanlege skadeforsikringar, også på land.

Selskapet tek mål av seg å vere det lokale selskapet for Nord-Vestlandet og dekkje forsikringsbehova til både privatpersonar, verksemder og reiarlag. Selskapet er ein viktig del av den maritime klyngja på Sunnmøre.

Som det einaste selskapet i Noreg har Møretrygd utarbeida alle forsikringsvilkår og informasjonsmateriell for den landbaserte delen av verksemda på nynorsk.

Bakgrunnsstoff 

 Nettsida til Møretrygd Gjensidig Forsikring

Forsikring
Sunnmøre
Aurora-massakren

Aurora-massakren, òg kjend som Batman-massakren, fann stad 20. juni 2012 på Century Theatres i Aurora i Colorado i USA då ein væpna mann iført gassmaske opna eld i ein av kinosalane i bygningen. Det hadde gått 30 minutt av Batman-filmen The Dark Knight Rises då 12 personar vart drepne og 59 skadde.

Kjelder 

Denne artikkelen bygger på «2012 Aurora shootings» frå , og «Massakern i Aurora» frå  den 20. juli 2012.

Fotnotar 

Massakrar i USA
2012 i USA
Historia til Colorado
Samsung i7500

Samsung i7500, også kalla Samsung Galaxy er ein mobiltelefon utvikla av Samsung. Han er den fyrste Android-telefonen frå Samsung og blei lansert fyrste gongen i april 2009. Mobiltelefonen kom 21. oktober 2009 ut i Noreg.

Bakgrunnsstoff 
Samsung produktside

Kjelder 
 Denne artikkelen er omsett frå Wikipedia på bokmål, den 20.juni 2012.

Mobiltelefonar frå Samsung
Filmmusikken Harry Potter and the Deathly Hallows: Part 1

Harry Potter and the Deathly Hallows: Part 1 er filmmusikken brukt i filmatiseringa av Harry Potter og Dødstalismanene av J.K. Rowling.

Sporlista
"Obliviate" - 3:01
"Snape to Malfoy Manor" - 1:58
"Polyjuice Potion" - 3:32
"Sky Battle" - 3:48
"At the Burrow" - 2:35
"Harry and Ginny" - 1:43
"The Will" - 3:39
"Death Eaters" - 3:14
"Dobby" - 3:48
"Ministry of Magic" - 1:46
"Detonators" - 2:23
"The Locket" - 1:52
"Fireplaces Escape" - 2:53
"Ron Leaves" - 2:35
"The Exodus" - 1:37
"Godric's Hollow Graveyard" - 3:15
"Bathilda Bagshot" - 3:54
"Hermione's Parents" - 5:50
"Destroying the Locket" - 1:10
"Ron's Speech" - 2:16
"Lovegood" - 3:27
"The Deathly Hallows" - 3:17
"Captured and Tortured" - 2:56
"Rescuing Hermione" - 1:50
"Farewell to Dobby" - 3:43
"The Elder Wand" - 1:37

Sjå også
 Filmane om Harry Potter og Dødstalismanene
 Boka Harry Potter og Dødstalismanene

Kjelder
 Harry Potter wikia

Filmmusikkalbum frå 2010-åra
Harry Potter-filmmusikk
Charlottetown

Charlottetown er ein by i Canada, og er provinshovudstad i Prince Edward Island. Byen har 32 175 innbyggarar (2006). Med kringliggande busetnad har byområdet 58 625 innbyggarar, noko under halvparten av provinsens samla innbyggartal på 135 851.

I byen ligg Charlottetown varmekraftverk på 112 MW med diesel som brensel. Det er det største kraftverket i provinsen og blit nytta som topplast og når elektrisitetstilførsla frå fastlandet fell ut.

Charlottetown er oppkalla etter dronning Charlotte, ektefellen til kong George III.

Bakgrunnsstoff

Byar i Canada
Prince Edward Island
Oppkallingar etter Charlotte av Mecklenburg-Strelitz
Filmmusikken Harry Potter and the Deathly Hallows: Part 2

Harry Potter and the Deathly Hallows: Part 2 er filmmusikken brukt i filmatiseringa av Harry Potter og Dødstalismanene av J.K. Rowling.

Sporlista
1. “Lily's Theme” - 02:28
2. “The Tunnel” - 01:09
3. “Underworld” - 05:24
4. “Gringotts” - 02:24
5. “Dragon Flight” - 01:43
6. “Neville” - 01:40
7. “A New Headmaster” - 03:25
8. “Panic inside Hogwarts” - 01:53
9. “Statues” - 02:22
10. “The Grey Lady” - 05:51
11. “In the Chamber of Secrets” - 01:37
12. “Battlefield” - 02:13
13. “The Diadem” - 03:08
14. “Broomsticks and Fire” - 01:24
15. “Courtyard Apocalypse” - 02:00
16. “Snape’s Demise” - 02:51
17. “Severus and Lily” - 06:08
18. “Harry’s Sacrifice” - 01:57
19. “The Resurrection Stone” - 04:32
20. “Harry Surrenders” - 01:30
21. “Procession” - 02:07
22. “Neville the Hero” - 02:17
23. “Showdown” - 03:37
24. “Voldemort’s End” - 02:44
25. “A New Beginning" - 01:39

Sjå også
 Filmane om Harry Potter og Dødstalismanene
 Boka Harry Potter og Dødstalismanene

Kjelder
 Harry Potter wikia 

Filmmusikkalbum frå 2010-åra
Harry Potter-filmmusikk
Chrzanów

Chrzanów er ein by sør i Polen med om lag 39 000 innbyggjarar. Byen ligg i Veslepolske voivodskap, men frå 1975 til 1998 var han i  Schlesiske voivodskap (Śląskie).

Historie 
Byen vart først nemnd i skriftlege kjelder i 1178. Han fekk byrettar i 1393. Han vart annektert av Habsburgmonarkiet og Austerrike i 1795 under den tredje delinga av Polen. Etter den første verdskrigen vart byen ein del av Den andre polske republikken i 1918. Han var annektert av Tyskland 1939-1945.

Bakgrunnsstoff

Kjelder 
 Chrzanovia Patria Parva  (på engelsk) 
 

Veslepolske voivodskap
Byar i Polen
Scholastic

Scholastic Corporation eller Scholastic Inc. er eit globalt bokforlag kjend for å publisere undervisningsmateriell for skular, lærarar og foreldre, og selje og distribuere dei gjennom postordre, bokklubbar og bokmesser.

Det har også dei eksklusive rettane til å gi ut Harry Potter og Dødslekene-bokseriane i USA. Scholastic er verdas største utgivar og distributør av barnebøker.

Scholastic var på 1970-talet hovudsakleg kjend gjennom Scholastic bokklubbane sine, postordresal av barnebøker og magasinpublikasjonar retta mot ungdom: Wow (før- og barneskuleborn), Dynamite (unge ungdommar) og Bananas (ungdommar).

Kjelder
 Engelsk wikipedia: Scholastic Corporation

Skipingar i 1920
Forlag
Backbone Entertainment

Backbone Entertainment er eit uavhengig videospel-utviklingsselskap lokalisert i Emeryville i California. Det vart stifta i 1992.

Spel

Kjelder

Denne artikkelen bygger på «Backbone Entertainment» frå ,  den 25. juni 2022.  

Skipingar i 1992
Dataspelutviklarar
LucasArts

LucasArts Entertainment Company, LLC, òg kjend som berre LucasArts, er ein amerikansk videospel utviklar og utgjevar. Selskapet var ein gong kjend for sin innovative linje av grafiske videospel.

Dataspelutviklarar